title: Kaerell-vras
text: Ar gaerell vras, pe fouin, (Martes foina) zo ur bronneg e kerentiad ar mustelideged. Ar spesad mart boutinañ en Europa ar C'hornôg eo.
  
  Doareoù pennañ 
  Hir ha moan eo o c'horf, berr o favioù, hir ha blevek o lost. Tizhout a reont 40 - 50 cm ha 2 kg. Gell eo o blevenn gant un tarch gwenn war o gouzoug a ro tro d'o disheñveliñ diouzh ar mart boutin.
  
  Annez 
  Ar c'haerelled bras a vez alies o chom en endroioù annezet gant an dud, er grignoloù a-wechoù da skouer. Pa vevont war ar maez e chomont pell diouzh al lec'hioù digor.
  
  Kaerelled bras zo er Stadoù-Unanet abaoe ma'z eus achapet kuit hiniennoù a oa bet degaset di evel loened-ti.
  
  Emzalc'h 
  Un aneval-noz eo. Kousket a ra diouzh an deiz ha chaseal da serr-noz. Debriñ a ra bronneged bihan, buzhug ha frouezh. Gallout a ra chaseal evned-porzh ivez.
  
  Koulz ar parañ a bad eus miz Even betek miz Eost hag en nevezamzer e vez ganet ar c'helin (etre 2 ha 4 dre dorad).
  
  Liammoù diavaez 
  
  Ar gaerell vras war Animal Diversity Web
  
  Loened Azia ar C'hreiz
  Loened an Himalaya
  Loened Europa
  Mustelidae